Държавен вестник, бр. 8, 2019 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  8
ПРАВИЛА ЗА ВОДЕНЕ НА ВОДОЛАЗНИЯ 
ДНЕВНИК
1. Водолазният дневник е официален доку-
мент за записване на водолазните спускания и 
подводната работа, изпълнявана от водолазите. 
Записките в дневника служат с основание да се 
изплаща парично възнаграждение за водолазната 
работа и за попълване на личните книжки на 
водолазите. Дневникът се завежда.
2. Записките в дневника се правят с мастило 
или химикал ясно и четливо без изтривания. 
Забранява се да се правят записи, отнасящи 
се до водолазни спускания, на отделни листа 
и тетрадки.
3. Правилното попълване на дневника се 
проверява на не по-малко от три месеца от на-
чалниците на териториалните структури и звена 
или от определено със заповед лице.
4. В графата „Дата на спускане“ се правят 
записи за всеки ден на спусканията.
5. В графата „Фамилия и инициали на водо-
лаза“ се запис­ват фамилиите на спускащия се 
и на осигуряващия водолаз.
6. В графата „Място на спускане“ се записва 
наименованието на обекта или пункта, където 
се провеждат водолазните работи.
7. В графата „Състояние на морето“ се запис-
ват баловете съгласно метеосводката или чрез 
визуално определяне.
8. В графата „Дълбочина“ се записва дъл-
бочината в м, измерена с лот или дълбокомер.
9. В графата „Видимост“ се записва видимостта 
на работната дълбочина в м.
10. В графите „Температура на водата“ и „Тем-
пература на въздуха“ се записват температурите 
на водата и въздуха, измерени с термометър.
11. В графата „Течение“ се записва скоростта 
на подводното тече­ние в м/сек.
12. В графата „Грунт“ се записва характерът 
на дъното: к – камък, п – пясък, т – тиня, и т. н.
13. В графата „Тип на оборудването, апа-
рата или барокамерата“ се записва типът на 
оборудването (апарата), с което ще се спускат 
рабо­тещият и осигуряващият водолаз, а също 
типът на барокамерата, на която е направена 
работна проверка.
14. В графата „Налягане в бутилките“ се запис-
ва фактическото на­лягане на въздуха (газовете) 
в балоните на апарата преди спускането в МРа.
15. В графата „Подпис на водолаза, извършил 
работната проверка на оборудването, апарата или 
барокамерата“ се подписва водолазът, извършил 
работната проверка на снаряженията и осигу-
ряващите сред­ства преди водолазното спускане.
16. В графата „Резултати от разпита (меди-
цинския преглед) на во­долаза преди спускането“ 
се прави запис за допускането на водолаза към 
спускане.
17. В графата „Самочувствие преди спускането, 
подпис на водолаза“ се подписва спускащият се 
водолаз непосредствено преди спуска­нето.
18. В графата „Начало на спускането“ се запис-
ва времето на потапяне на водолаза във водата.
19. В графата „Време на работа на грунта“ 
се записва фактическото време на престояване 
на водолаза на грунт (на зададената дълбочина).
20. В графата „Край на спускането“ се записва 
времето на завършване на декомпресията незави-
симо от способа за нейното провеждане (излизане 
на водолаза на нормално атмосферно налягане).
21. В графата „Общо време на спускането“ се 
записва времето в часове и минути от момента 
на началото на спускането до завършване на 
декомпресията на водолаза (излизане на водолаза 
на нормално атмосферно налягане).
22. В графата „Забележка“ кратко се описват 
характерът на работата или причините за неиз-
пълнението на поставените задачи.
23. След завършване на спусканията всеки 
календарен ден ръководителят на спускането се 
подписва под фамилията на последния спуснал 
се водолаз. 
Приложение № 2  
към чл. 17, т. 3
РАБОТНА ПРОВЕРКА НА ВОДОЛАЗНОТО 
ОБОРУДВАНЕ
Работната проверка на водолазното оборуд-
ване се провежда в следния ред:
1. Външен оглед.
2. Проверка на работното налягане в бутил-
ките. 
3. Проверка херметичността на дихателния 
автомат чрез вдишване при затворен вентил.
4. Контролно дишане – 2 – 3 вдишвания за 
проверяване действието на дихателния автомат 
и качеството на въздуха.
5. Проверка на изправността, херметичността 
на баластната жилетка и шланговете към нея.
6. Оглед на водолазната маска.
7. Оглед и проверка на функционирането на 
баластния колан и безопасната му тока.
8. Прогонване на коланите на апарата.
9. Оглед на плавниците и ножа.
10. Проверка целостта на уплътнителите и 
функционирането на циповете и клапаните на 
сухите хидрокостюми.
11. Оглед и проверка на функционирането на 
всички допълнителни приспособления (фенер, 
телефон, сигнален буй и др.).
12. Проверка херметичността на шланга и 
клапаните (при апарат тип „наргиле“).
13. Проверка за херметичност чрез потапяне 
във вода.